നെയ്യാറ്റിന്കര നഗരസഭയില് പ്ലോഗ് റണ് സംഘടിപ്പിച്ചു നെയ്യാറ്റിന്കര: ആസാദി കാ അമൃത് മഹോത്സവിനോടനുബന്ധിച്ച് നെയ്യാറ്റിന്കര നഗരസഭയുടെ ആഭിമുഖ്യത്തില് പ്ലോഗ് റണ് സംഘടിപ്പിച്ചു.ജില്ലാ പഞ്ചായത്ത് പ്രസിഡന്റ് ഡി. സുരേഷ് കുമാര് ഫ്ലാഗ് ഒാഫ് ചെയ്തു. നഗരസഭ ചെയര്മാന് പി.കെ.രാജ്മോഹന്, ആരോഗ്യ സ്റ്റാന്ഡിംഗ് കമ്മിറ്റി ചെയര്മാന് ജെ.ജോസ് ഫ്രാങ്ക്ളിന്,കൗണ്സിലര് സുജിന്,സി.ഐ സാഗര്,ഹെല്ത്ത് സൂപ്പര് വൈസര് ശശികുമാര്,കോ ഒാര്ഡിനേറ്റര് അശ്വതി,ശുചിത്വ അംബാസഡര് ഗിരീഷ് പരുത്തിമഠം എന്നിവര് പങ്കെടുത്തു.നെയ്യാറ്റിന്കര പെരുമ്ബഴുതൂര് ഗവണ്മെന്റ് പോളിടെക്നിക് കോളേജ്, പെരുപഴുതൂര് ഗവണ്മെന്റ് ഹൈസ്കൂള്,നെയ്യാറ്റിന്കര ഗവണ്മെന്റ് ബോയിസ് ഹയര് സെക്കന്ഡറി സ്കൂള്, ഗവ. ഗേള്സ് ഹയര് സെക്കന്ഡറി സ്കൂള് എന്നിവിടങ്ങളിലെ എന്.എസ്.എസ്,എന്.സി.സി, എസ്.പി.സി വിദ്യാര്ത്ഥി കൂട്ടായ്മകളും ഹരിതകര്മ്മ സേനയിലെ അംഗങ്ങളും ശുചീകരണ തൊഴിലാളികളും പ്ലോഗ് റണ്ണിന്റെ ഭാഗമായി. മാലിന്യ നിര്മ്മാര്ജ്ജന സന്ദേശവുമായി നെയ്യാറ്റിന്കര ബസ് സ്റ്റാന്ഡ് പരിസരത്തു നിന്നാരംഭിച്ച പ്ലോഗ് റണ് നഗരസഭ ഓഫീസിനു മുന്നില് സമാപിച്ചു.